VENDIM
Nr. 53, datë 17.2.2021

[bookmark: _Hlk46135562]MBI PËRFUNDIMIN E PROCEDURËS ADMINISTRATIVE TË NISUR ME VENDIMIN E BORDIT TË ERE-s NR. 220, DATË 15.12.2020, DHE PËRFUNDIMIN E PROCEDURËS ADMINISTRATIVE TË NISUR ME VENDIMIN E BORDIT TË ERE-s NR. 221, DATË 15.12.2020

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; nenit 95 dhe nenit 113, të “Kodit të Procedurave Administrative i Republikës së Shqipërisë”; neneve 7, 8 dhe 9, të “Rregullores për procedurat e heqjes së licencave në sektorin e energjisë elektrike dhe të gazit natyror”, miratuar me vendimin e Bordit të ERE-s nr. 58, datë 18.4.2017; si dhe nenit 15, të “Rregullores për organizimin, funksionimin dhe procedurave të ERE-s”, Bordi i Entit Rregullator të Energjisë (ERE), në mbledhjen e tij të datës 17.2.2021, pasi shqyrtoi relacionin me nr. 27/3 prot., datë 10.2.2021, të përgatitur nga grupi i punës, i ngritur me urdhrin e kryetarit të ERE-s nr. 125, datë 4.11.2020, mbi subjektet debitore ndaj ERE-s për pagesat e rregullimit,
konstatoi se: 
[bookmark: _Hlk63763320]- Shoqëria “Power-Elektrik-Slabinje” sh.p.k. është mbajtëse e licencës nr. 93, seria PV10K, për veprimtarinë e prodhimit të energjisë elektrike, dhënë me vendimin e Bordit të ERE-s nr. 10, datë 8.2.2010, për një afat 30-vjeçar, dhe modifikuar me vendimin e Bordit të ERE-s nr. 95, datë 16.7.2012, si dhe e licencës nr. 265, seria T15P, për veprimtarinë e tregtimit të energjisë elektrike, dhënë me vendimin e Bordit të ERE-s nr. 17, datë 11.2.2015, për një afat 25-vjeçar.
- Shoqërisë “Power-Elektrik-Slabinje” sh.p.k. i është dërguar shkresa nr. 1172/3 prot., datë 4.11.2020, duke i bërë me dije që në zbatim të nenit 6, të “Rregullores për procedurat e vendosjes dhe reduktimit të gjobave”, me urdhrin e sipërcituar ka filluar procedura hetimore, duke i kërkuar që brenda 5 ditëve nga marrja e këtij njoftimi të japë shpjegimet përkatëse, në lidhje me statusin e shlyerjes së debisë që ka ndaj ERE-s, për shlyerjen e pagesës së rregullimit, për vitet në të cilat është debitore. Gjithashtu, iu kërkua që të përcillte në ERE çdo dokument që vlerësonte se mund t’i shërbente hetimit administrativ të filluar me urdhrin e kryetarit.
- Bordi i ERE-s, me vendimin nr. 220, datë 15.12.2020, vendosi të fillojë procedurën për heqjen e licencës nr. 93, seria PV10K, për veprimtarinë e prodhimit të energjisë elektrike, dhënë shoqërisë “Power-Elektrik-Slabinje” sh.p.k., me vendimin e Bordit të ERE-s nr. 10, datë 8.2.2010, i ndryshuar, dhe me vendimin nr. 221, datë 15.12.2020, vendosi të fillojë procedurën për heqjen e licencës nr. 265, seria T15P, për veprimtarinë e tregtimit të energjisë elektrike, dhënë shoqërisë “Power-Elektrik-Slabinje” sh.p.k., me vendimin e Bordit të ERE-s nr. 17, datë 11.2.2015. Për këto vendimmarrje shoqëria “Power-Elektrik-Slabinje” u njoftua nëpërmjet shkresës së ERE-s nr. 1172/3-3 prot., datë 23.12.2020, dhe iu bë me dije se ka të drejtën për t’u përgjigjur me shkrim brenda 30 ditëve nga data e marrjes së këtij njoftimi.
- Vendimet e Bordit të ERE-s nr. 220/2020 dhe nr. 221/2020 janë marrë në kushtet kur shoqëria “Power-Elektrik-Slabinje” sh.p.k. mbante ende statusin e debitorit për mosshlyerjen e pagesave përkatëse të rregullimit për vitin 2018 dhe vitin 2019.
- Në vijim, shoqëria ka depozituar në ERE shpjegimet e saj dhe ka shlyer pjesën më të madhe të debisë dhe rezulton, se, në krahasim me debinë fillestare, asaj i ka mbetur ende pa u likuiduar një vlerë e parakorduar e debisë që zë një peshë specifike prej 0.37%, në krahasim me debinë fillestare.
- Duke marrë në konsideratë shpjegimet e dhëna nga shoqëria, vlerën relativisht të vogël të mbetur pa shlyer nga detyrimi fillestar, i cili krahasimisht me vlerën totale të detyrimit zë një peshë shumë të vogël, gjendjen e vështirë të shkaktuar, për shkak të pandemisë globale në pjesën më të madhe të bizneseve private, si dhe faktin që subjekti i mësipërm është licencuar për të kryer aktivitet në tregun e energjisë elektrike, duke nisur që nga viti 2010, vlerësohet që shoqëria është në kushtet e moskuptimit të drejtë të vlerës totale të detyrimit të mbartur ndër vite, apo në kushtet e mosrakordimit të saktë të vlerës që rezulton në një diferencë të pashlyer. 
- Në nenin 95, të Kodit të Procedurave Administrative të Republikës së Shqipërisë, parashikohet se:
- Organi publik deklaron të përfunduar procedurën administrative pa një vendim përfundimtar për çështjen, kur objekti për të cilin kishte nisur procedura apo qëllimi i tij është bërë i pamundur.
- Në nenin 9, germa “a”, të “Rregullores për procedurat e heqjes së licencave në sektorin e energjisë elektrike dhe të gazit natyror”, miratuar me vendimin e Bordit të ERE-s nr. 58, datë 18.4.2017, parashikohet, se me marrjen e informacionit të detajuar me të dhënat, sipas nenit 7 dhe 8 të kësaj rregulloreje, Bordi do të vendosë, për:
a) të mbyllur procedurën për heqjen e licencës.
[bookmark: _Hlk63765774]- Për sa i përket diferencës së mbetur nga vlera e parakorduar e debisë përkatëse të pashlyer ende nga shoqëria “Power-Elektrik-Slabinje” sh.p.k., duke marrë në konsideratë angazhimin dhe vullnetin e shoqërisë për shlyerjen e saj dhe shmangien e faktit, që çoi Bordin e ERE-s të fillojë procedurat për të hequr licencat me të cilat është pajisur kjo shoqëri, do t’i lihet afat për rakordimin e vlerës së pashlyer dhe likuidimin e saj, jo më vonë se afati përfundimtar i shlyerjes së pagesave të rregullimit që do të përcaktohen për vitin 2021.
Për gjithë sa më sipër cituar, Bordi i ERE-s 

VENDOSI:

[bookmark: _Hlk63763094]1. Përfundimin e procedurës administrative të nisur me vendimin e Bordit të ERE-s nr. 220, datë 15.12.2020, “Mbi fillimin e procedurës për heqjen e licencës nr. 93, seria PV10K, për veprimtarinë e prodhimit të energjisë elektrike, dhënë shoqërisë ‘Power-Elektrik-Slabinje’ sh.p.k., me vendimin e Bordit të ERE-s nr. 10, datë 8.2.2010, të ndryshuar”.
2. Shfuqizimin e vendimit të Bordit të ERE-s nr. 220, datë 15.12.2020, “Mbi fillimin e procedurës për heqjen e licencës nr. 93, seria PV10K, për veprimtarinë e prodhimit të energjisë elektrike, dhënë shoqërisë ‘Power-Elektrik-Slabinje’ sh.p.k., me vendimin e Bordit të ERE-s nr. 10, datë 8.2.2010, të ndryshuar”.
[bookmark: _Hlk63763176]3. Përfundimin e procedurës administrative të nisur me vendimin e Bordit të ERE-s nr. 221, datë 15.12.2020, “Mbi fillimin e procedurës për heqjen e licencës nr. 265, seria T15P, për veprimtarinë e tregtimit të energjisë elektrike, dhënë shoqërisë ‘Power-Elektrik-Slabinje’ sh.p.k., me vendimin e Bordit të ERE-s nr. 17, datë 11.2.2015”.
[bookmark: _GoBack]4. Shfuqizimin e vendimit të Bordit të ERE-s nr. 221, datë 15.12.2020, “Mbi fillimin e procedurës për heqjen e licencës nr. 265, seria T15P, për veprimtarinë e tregtimit të energjisë elektrike, dhënë shoqërisë ‘Power-Elektrik-Slabinje’ sh.p.k., me vendimin e Bordit të ERE-s nr. 17, datë 11.2.2015.
[bookmark: _Hlk63764525]5. Shoqëria “Power-Elektrik-Slabinje” sh.p.k. të shlyejë diferencën e mbetur nga vlera e parakorduar e debisë (përkatësisht për të dyja licencat, shuma në 4,466 lekë), jo më vonë se afati përfundimtar për shlyerjen e pagesës së rregullimit të vitit 2021.
[bookmark: _Hlk63765860]6. Grupi i punës të njoftojë palët e interesit për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim, brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare.

